ג'וש או'קונור

ג'ושוע מתיאס "ג'וש" או'קונור (באנגלית: Joshua Mathias "Josh" O'Connor; נולד ב-20 במאי 1990) הוא שחקן אנגלי זוכה פרס גלובוס הזהב ופרס אמי לבידור בפריים טיים.

ביוגרפיה
או'קונור נולד בצ'לטנהאם שממלכה המאוחדת. הוא נכדו של הפסל הבריטי , וצאצא לשושלת Bunting Tea. הוא למד בבית הספר למשחק של תיאטרון בריסטול אולד ויק וסיים את לימודיו ב-2011.

 קריירה 
ב-2012 הופיע או'קונור בפרק בסדרה המשטרתית "לואיס". ב-2015 גילם את ריץ' בסרט הביוגרפי "The Program" בבימויו של סטיבן פרירס. בשנה שלאחר מכן שיחק בתפקיד דונהי בסרט "פלורנס פוסטר ג'נקינס" בכיכובם של מריל סטריפ ויו גרנט.

ב-2016 החל או'קונור להופיע בתפקיד לורנס "לארי" דארל בסדרת הדרמה קומית של ITV "משפחת דארל".

ב-2017 כיכב בתפקיד ג'וני סקסבי בסרט הדרמה הבריטי "ארץ אלוהים" שביים פרנסיס לי. הקרנת הבכורה של הסרט התקיימה בפסטיבל הסרטים סאנדנס ב-23 בינואר 2017. על הופעתו בסרט זכה או'קונור בפרס הקולנוע הבריטי העצמאי לשחקן הטוב ביותר.

בתיאטרון הופיע או'קונור עם הלהקה השייקספירית המלכותית במחזה "The Shoemaker's Holiday" וב-"אופנהיימר", במחזה "ורסאי" בתיאטרון דונמר ורהאוס, ובמחזה "Farragut North" בתיאטרון סאות'ארק פלייהאוס.

ביולי 2018 לוהק או'קונור לעונה השלישית של סדרת הדרמה "הכתר" של נטפליקס לתפקיד הנסיך צ'ארלס. על משחקו בסדרה זכה או'קונור בפרס גלובוס הזהב לשחקן הטוב ביותר בסדרת דרמה, בטקס שהתקיים ב-28 בפברואר 2021.

 חיים אישיים 
או'קונור נמצא בזוגיות עם מרגו האוור-קינג, מנהלת חשבונות במקצועה ובתו של המסעדן הנודע ג'רמי קינג ואחותו של השחקן ג'ונה האוור-קינג.

 עמדות והתבטאויות 
או'קונור תומך במפלגת הלייבור ומתאר עצמו כ"שמאל ליברלי" ו"רפובליקני".

בספטמבר 2025 או'קונור היה בין יותר מ-1,200 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". את העצומה יזם הארגון Film Workers for Palestine שטען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים. בעצומה נכתב כי מאחר שממשלות רבות בעולם "מאפשרות את הטבח בעזה", על אנשי הקולנוע לפעול כדי לא להיות שותפים לו.

פילמוגרפיה
קולנוע
 שנה סרט תפקיד הערות 2012The Eschatrilogy: Book of the Dead זומבי 2013The Magnificent Eleven אנדי 2014Hide and Seek מקסThe Riot Club אד 2015מקום ושמו ברידג'נד ג'יימי סינדרלה שומר בארמוןהתוכנית ריץ' 2016 פלורנס פוסטר ג'נקינס דונהי 2017 ארץ אלוהים ג'וני סקסבי 2018Only You ג'ייק2019תקווה בהופ גאפ קונור 2020 אמה מר אלטון2021יום האםפול שרינגהאם2022Aishaקונור היילי2023לה כימרהארתורמבעד לעדשהאנטוני פנרוז (אנ')2024Bonus Trackג'ונוגם תסריטאימתחריםפטריק צווייג2025Rebuildingדאסטיתולדות הצלילדייווידרצח כתוב היטב: התעורר, איש מתהמוח המאסטרג'יימס בליין מוני2026התגליתTBACamere separateליאוTBAJack of Spades 

טלוויזיה
 שנה סדרה תפקיד הערות 2012 לואיס צ'ארלי סטיבנסון פרק: "Generation of Vipers" 2013 דוקטור הו פיוטר פרק: "Cold War" חוק וסדר: UK רוב פלוז פרק: "Dependent"The Wipers Times דוד סרט טלוויזיה של BBC TwoLondon Irish ג'יימס פרק: "1.2" 2014 כנופיית ברמינגהאם ג'יימס 3 פרקים רחוב ריפר השוטר בובי גרייס תפקיד ראשי (עונה 3); 8 פרקים 2015 האב בראון ליאו ברספורד פרק: "The Curse of Amenhotep" 2016–2019משפחת דארל לורנס דארל תפקיד ראשי (4 עונות); 26 פרקים 2019 עלובי החייםמריוס פונמרסי 3 פרקים 2019–2020 הכתר הנסיך צ'ארלס תפקיד ראשי (עונות 3–4); 13 פרקים

 פרסים ומועמדויות 
פרסשנהקטגוריהעבורתוצאהמקורפרס גלובוס הזהב2021השחקן הטוב ביותר בסדרת טלוויזיה - דרמההכתרפרס באפט"א לקולנוע2018פרס כוכב עולהג'וש או'קונורפרס אמי לבידור בפריים טיים2021השחקן הראשי הטוב ביותר בסדרת דרמההכתרפרס באפט"א לטלוויזיה2020שחקן המשנה הטוב ביותרהכתר2021השחקן הטוב ביותרפרס האקדמיה האירופית לקולנוע2023שחקן אירופאילה כימרהפרס גות'הם2025ההופעה הראשית הטובה ביותרהמוח המאסטרפרס גילדת שחקני המסך2020ההופעה הטובה ביותר של אנסמבל בסדרת דרמההכתר2021ההופעה הטובה ביותר של שחקן בסדרת דרמהפרס בחירת מבקרי הטלוויזיה2021השחקן הטוב ביותר בסדרת דרמההכתרפרס סטלייט2021שחקן המשנה הטוב ביותר בסדרה, מיני-סדרה או סרט טלוויזיההכתרפרס אמפייר2018השחקן החדש הטוב ביותרארץ אלוהיםפרס הקולנוע הבריטי העצמאי2017השחקן הטוב ביותרארץ אלוהים2019Only You

 קישורים חיצוניים 

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:אנגלים שנולדו ב-1990